Vita:Magyarországi rendi országgyűlések listája

message: Találtam egy forrást a 16. század közepi országgyűlésekről, de most nincs időm bedolgozni a cikkbe. Hátha valakinek van kedve, ide másolom a linket:
http://www.archive.org/details/magyarorszggy00frak
Kmiki87 vita 2011. június 30., 11:44 (CEST)
thread_title:  Forrás 

message: Ide teszem a cikkből a forrás nélküli listát, egyenként törlöm majd, amelyik megtalálta a cikkben a rendes helyét. Paulus Pontius Crassus vita 2011. június 26., 02:12 (CEST)
1527-28 – Buda
1532 – Buda
1536 – Várad
1537 – Pozsony
1542-43 – Besztercebánya
1545 – Nagyszombat
1547 – Nagyszombat
1548 – Pozsony
1550 – Pozsony
1552 – Pozsony
1553 – Sopron
1554 – Pozsony
1555 – Pozsony
1556 – Pozsony
1557 – Pozsony
1559 – Pozsony
1563 – Pozsony
1566 – Pozsony
1567 – Pozsony
1569 – Pozsony
1572 – Pozsony
1574 – Pozsony
1575 – Pozsony
1578 – Pozsony
1581 – Pozsony
1583 – Pozsony
1587 – Pozsony
1593 – Pozsony
1596 – Pozsony
1597 – Pozsony
1598 – Pozsony
1599 – Pozsony
1600 – Pozsony
1601 – Pozsony
1602 – Pozsony
1603 – Pozsony
1604 – Pozsony
1608 – Pozsony
1609 – Pozsony
1613 – Pozsony
1618 – Pozsony
1622 – Sopron
1625 – Sopron
1630 – Pozsony
1635 – Sopron
1637-38 – Pozsony
1647 – Pozsony
1649 – Pozsony
1655 – Pozsony
1659 – Pozsony
1662 – Pozsony
1802 – Pozsony
1805 – Pozsony
1807 – Buda
1808 – Pozsony
1811 – Pozsony
1839-40 – Pozsony
1843-44 – Pozsony
 
replies: text: Utólag beletettem egy dobozba. Pallor vita 2024. február 8., 14:54 (CET)
thread_title:  A forrás nélküli lista 

message: Egyéb infó hiányában most azt sugallja a cikk, hogy már 1054-től, évszázadokon át kb. egyforma, nagy törvényhozói gyűlések voltak ezek. Árnyalni kéne mit jelentett az országgyűlés egy adott időszakban. – Grga vita 2016. szeptember 6., 07:47 (CEST)
thread_title:  Pontosítani kéne: mit is jelentett az "országgyűlés" pl. a 11. században 

message: Nem vagyok benne biztos, hogy az 1620-as és az 1626-os országgyűlések ide tartoznak-e, és nem az Erdélyi országgyűlés szócikkbe tartozik-e inkább? Ebben az időszakban az erdélyi országgyűlés önállóan működött. – Dodi123 vita 2020. március 30., 13:46 (CEST)
thread_title:  1620-as és 1626-os országgyűlések 

message: A jelenlegi listában az országgyűlések felsorolása az 1861-essel ér véget, pedig hát ugye utána is voltak országgyűlések (és ma is). Emiatt listát át szeretném alakítani, ha lesz hozzászólás, megbeszélés, akkor annak konszenzusa alapján, ha nem, akkor majd eldöntöm milyen szempontok szerint. Jelenleg az alábbiakat gondolom:
*Bizonyára azért ér véget a jelenlegi felsorolás 1861-nél, mert 1867-ben volt a kiegyezés (de ez éppenséggel sehol sincs leírva, így csak tippelni tudok). Viszont a következő ciklus 1865-ben kezdődött, tehát még mindig a kiegyezés előtt, akár azt is meg lehet említeni - igaz, a kiegyezés után ért véget, 1869-ben).
*Az országgyűlések sorában a történelemmel foglalkozó könyvek általában egy jelentős vízválasztót tartanak számon: 1848-at, addig ugyanis rendi országgyűléseket hívtak össze, ám abban az évben ülésezett az első népképviseleti országgyűlés.
*Vízválasztó ugyanakkor több is volt, például 1918, 1945 és 1990 is. Nem minden országgyűlés volt országgyűlés: az 1920-22, az 1922-26 és 1945-47 ciklusokat nemzetgyűlésként tartják számon.
Valószínűleg úgy fogom átalakítani a listát, hogy:
a.; vagy átnevezem Magyarországi rendi országgyűlések listája névre, esetleg csinálok egy különálló Magyarországi népképviseleti országgyűlések listája cikket (–1848 és 1848–máig)
b; vagy ebbe a cikkbe felsorolom az összes országgyűlést a kezdet kezdetétől máig.
Ha valakinek van véleménye, hozzászólása, más ötlete, várom. Pallor vita 2024. február 8., 15:07 (CET)
 1861, 1865-1868 Apród vita 2024. május 25., 14:49 (CEST)
És a többi. Apród vita 2024. május 25., 14:53 (CEST)
Viszont ugyanakkor az utolsó rendi országgyűlésnek mégis az 1847-1848-iki számít. Apród vita 2024. május 25., 14:57 (CEST)
thread_title:  Hol érnek véget az országgyűlések? 

message: 1630-ban két helyszínt is említenek a források, ahol megtartották az országgyűlést: Pozsony  és Sopron . Nem az a baj, hogy nincs elég forrás az egyikre vagy a másikra, hanem hogy a forrásokban nincs magyarázat erre a kettősségre. Bennem az az igazolhatatlan kép alakult ki, hogy az egyik helyen ülésezett az alsó, a másikon a felsőtábla, de semmivel nem tudnám alátámasztani. Ha erre talál valaki forrást, az alapján kiegészítheti a táblázatot. Az eredeti változatban egyébként mind a kettő bele volt írva a listába, én már csak a pozsonyit tettem bele. Pallor vita 2024. május 25., 13:20 (CEST)
 Tekintve hogy a Történelmi Szemle 2022. évi 3. számában csak 1630. évi pozsonyi országgyűlés szerepel, 1630. évi soproni nem, amikor felsorolják az ADATTÁR A 17. SZÁZADI MAGYAR ORSZÁGGYűLÉSEKEN SZEREPLő EGYHÁZIAKRÓL (elnézést, nem kiabálni akartam, csak CTRL+C-t használtam) adattárban KÁDÁR ZSÓFIA  és B. SZÉKELY DOROTTYA PIROSKA ilyen módon, hogy 1630. május 2./? – május 21., Pozsony azokat az egyházi személyeket, akik résztvettek, azt hiszem, ezzel megválaszoltam a kérdést, egyfelől mert időben közelebbről (2022), másfelől megbízható történettudományi folyóiratban említik.
Célom egyébként ez is volt, hogy a modern korszak történettudományának segítségét hívjam megbízható kiadványban. Apród vita 2024. május 25., 14:28 (CEST)
Kádár Zsófia wikidatája: https://www.wikidata.org/wiki/Q117258681 Apród vita 2024. május 25., 14:31 (CEST)
Azt ugyan nem tudom, hogy miért májusi időpontot írt a két történész, elképzelhető, hogy az egyháziak csak később jelentek meg az országgyűlésen. Apród vita 2024. május 25., 14:43 (CEST)
replies: text: Köszönöm a forrást, ez mindenképpen jó! A Sopron - noha a Levéltári Közleményekben jelent meg - valószínűleg elírás lehetett. Pallor vita 2024. május 25., 14:44 (CEST)
A 17. században Sopronban négy alkalommal is tartottak országgyűlést, de 1630-ban nem, akkor (és a  többi alkalommal) Pozsonyban volt. Lásd: Kelemen István: Amikor Sopronra figyelt Európa. Az 1625. évi soproni koronázó országgyűlés. Sopron – Budapest, 2020.. Akinek nincs Arcanum hozzáférése, annak kimásolom az idevágó részt: „Sopron a 17. században aranykorát élte, falai között négy országgyűlést (1622, 1625, 1634/35, 1681) tartottak, ami egyet jelentett azzal, hogy a város átmenetileg a Magyar Királyság „fővárosa” lett, mi több, a közép-európai Habsburg Monarchia ideiglenes döntéshozatali, adminisztrációs és kommunikációs centrumává vált. Egyúttal koronázóvárosaink közé is bekerült, hiszen három ízben (1622, 1625, 1681) uralkodót (egy királyt és két királynét) koronáztak a ferencesek itteni templomában, s ezzel összefüggésben vendégül látta a Szent Koronát, két esetben (1622 és 1681) pedig helyszíne lett a bécsi udvar és a magyar rendek között létrejött meghatározó kiegyezésnek.” – Dodi123 vita 2024. május 25., 16:53 (CEST)

text: Köszönöm, azóta egyértelmű(bb) lett, hogy egy elírás miatt keveredett Sopronba ez az országgyűlés. A fentebb linkelt Levéltári Közleményekben a fejezetcím ez: 1630. évi soproni országgyűlés, ám másutt - ugyanebben a cikkben - írja a szerző, hogy 1630. évi pozsonyi (ogy.) Mindenkinek kösz a forrásokat, ezek is hozzásegítettek, hogy egyértelmű legyen: csak elírás történt. Pallor vita 2024. május 26., 18:15 (CEST)
thread_title:  Egy feloldatlan (azóta feloldott) dilemma